पाएं अपने शहर की ताज़ा ख़बरें और फ्री ई-पेपरडाउनलोड करें
शराब का धंधा कोरोनाकाल में भी खूब चल रहा है। चंडीगढ़ से सस्ते दाम पर खरीदकर आरोपी शराब लाते हैं और यहां पर महंगे दाम पर बेच देते हैं। सूचना पर एक्साइज डिपार्टमेंट मोहाली ने फेस-1 पुलिस स्टेशन के एसएचओ शिवदीप सिंह बराड़ के साथ मिलकर चार गाड़ियों से शराब की 140 पेटियां बरामद की हैं।
ये शराब भी आरोपी चंडीगढ़ से सस्ते दाम पर खरीदकर यहां बेचने के लिए लाए थे। पकड़े गए आरोपियों में लव करण सिंह, दमन ग्रेवाल, मुनीष सभरवाल और रमनदीप सिंह के रूप में हुई है। फेस 1 थाना पुलिस ने रिकवरी कर उक्त सभी आरोपियों के खिलाफ एक्साइज एक्ट के तहत केस दर्ज कर लिया है।
आरोपियों से पूछताछ की जा रही है कि इतनी बड़ी खेप उन्होंने कहां पहुंचानी थी। एसएचओ ने बताया कि सूचना मिली थी कि कुछ गाड़ियों में कार चालक चंडीगढ़ से सस्ती शराब लाकर मोहाली ला रहे हैं। तुरंत एक्साइज के साथ मिलकर नाके लगाया। नाके पर एक-एक कर चारों गाड़ियों की तलाश ली तो उसमें शराब बरामद हुई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn